Dende a temporada 1999/2000 participan 32 equipos en a competición, que s'organizan en una primera ronda que se chuga en forma de liguilla. I hai 8 grupos con 4 equipos en cada grupo (por regla d'a UEFA, no puede haber dos equipos d'un mesmo país en un solament grupo). Os equipos d'os grupos s'enfrentan entre ell a ida y tornada y totz dos primers clasificaus pasan a la siguient ronda, os uitens de final; o tercer de cada grupo pasará a os dieciseisavos d'a UEFA Europa League. En o sorteo d'a primera ronda, amás s'estableixen os calandarios d'a mesma de traza que 2 equipos d'un mesmo país no chuguen totz dos en casa u totz dos difuera en a mesma chornada (u caso que un país tenese 3 u 4 equipos, ta que 2 equipos d'ixe mesmo país no chugasen totz dos en casa u fuese o mesmo día, si se tiene en cuenta que cada chornada se disputa entre o martes y o mierques d'una mesma semana). Ista norma tiene una excepción referent a os equipos rusos, ya que debiu as baixas temperaturas que rechistra iste país en hibierno s'estableix que en a zaguera chornada d'a primera ronda no se chuguen partius allí.